                                       [image: image1.png]



                           GRAD ZAGREB

GRADSKA ČETVRT TREŠNJEVKA – SJEVER

                Vijeće Mjesnog odbora Rudeš
Klasa: 026-02/21-002/1036
Urbroj: 251-06-11-1607-21-3
Zagreb, 14. srpanj 2021.
Z A P I S N I K

s 2. sjednice Vijeća Mjesnog odbora  Rudeš, održane 14. srpnja 2021. godine, s početkom u 19.00  sati u prostorijama Mjesnog odbora Rudeš, Rudeška ulica 71.
Nazočni članovi Mjesnog odbora: Andro Krpan, Dragica Bilić, Dario Oršić, Tea Cerčić, Ivan Grubišić, Mislav Pervan, Tomislav Stojak.
Nenazočni članovi Mjesnog odbora: Željko Smode, Lovro Belina.
Ostali nazočni: Daniela Urban, stručna referentica - Gradskog ureda za mjesnu samoupravu Područni odsjek Trešnjevka-sjever, Ljiljana Besednik – stanovnica Rudeša.

Predsjednik Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 7 od ukupno 9 članova Vijeća te da Vijeće može pravovaljano raspravljati i odlučivati.

Predsjednik Vijeća daje zapisnik s konstituirajuće sjednice na verifikaciju. 

Otvara raspravu, zaključuje raspravu. 

Budući da nema primjedaba na zapisnik, predsjednik Vijeća daje isti na glasovanje, te konstatira da je zapisnik s konstituirajuće sjednice prihvaćen JEDNOGLASNO.

Predsjednik daje na glasovanje predloženi

D N E V N I   R E D

1. Aktualna problematika
2. Pitanja, prijedlozi i obavijesti,
koji je JEDNOGLASNO prihvaćen.
Ad 1. Aktualna problematika
Predsjednik izvješćuje nazočne o problemima koji su nastali zbog poplava na području Mjesnog odbora Rudeš. Nadalje izvještava da je upućen dopis prema „Vodoopskrbi i odvodnji“ d.o.o. u kojem se traži očitovanje vezano uz projekt za izgradnju preljevnog kanala do postojećeg preljeva i preljevnog kanala u Horvaćanskoj cesti do ispusta u rijeku Savu.
Predsjednik otvara raspravu u kojoj  sudjeluju svi nazočni, te daje riječ gđi. Ljiljani Besednik, koja upoznaje nazočne s projektom i korespondencijom vezanom uz problematiku odvodnje.

Predsjednik obavještava nazočne da će kontaktirati nadležna tijela radi čišćenja slivnika i šahtova na području Rudeša. 
Predsjednik zaključuje raspravu, s naglaskom da će se o problematici odvodnje raspravljati na sjednicama Mjesnog odbora.

Ad 2. Pitanja, prijedlozi i obavijesti
Predsjednik upoznaje nazočne s da je upoznat s lozinkom e-mail adrese Mjesnog odbora, te navodi kako će on voditi evidenciju dospjelih e-mailova, izvještavati ih o njima, te iste stavljati na sjednicu kao dnevni red.

Predsjednik predlaže termin dežurstva u prostorijama Mjesnog odbora Rudeš svake druge i četvrte srijede u mjesecu od 19.00 do 20.00 sati.
Predsjednik utvrđuje da nije primio ključeve svih prostorija Mjesnog odbora, te će mu isti biti uručeni naknadno.
Budući da više nije bilo pitanja, prijedloga niti obavijesti, Predsjednik zaključuje sjednicu.

Sjednica završena u 20.15  sati.
  Zabilježila:                                                                                                                          Predsjednik
                                                                                                Vijeća Mjesnog odbora
                                                                                                                                   Rudeš     
  Daniela Urban  
                                                                                                                                       Andro Krpan, v.r.
